|  |  |
| --- | --- |
| ujmegye | Hajdú-Bihar Vármegye ÖnkormányzataKözgyűlése |
| **KÖZGYŰLÉSI ELŐTERJESZTÉS** | **3.** |

|  |  |
| --- | --- |
| **Előterjesztő:** | Pajna Zoltán, a Közgyűlés elnöke |
| **Tárgy:** | Tájékoztató Hajdú-Bihar Vármegye Önkormányzatának a 2014-2020 közötti időszakra vonatkozó Integrált Területi Programjának végrehajtásáról, a TOP vármegyei végrehajtását érintő esetleges problémákról |
| **Készítette:**  | Czapp Zsuzsa |
| **Véleményező bizottság:** | Fejlesztési, Tervezési és Stratégiai Bizottság |

**Tisztelt Közgyűlés!**

A területfejlesztésről szóló 2023. évi CII. törvény 10. § (2) bekezdés a) pontja szerint a vármegyei önkormányzat nyomon követi és értékeli a vármegyei területfejlesztési koncepció és a vármegyei területfejlesztési programok végrehajtását, a 10. § (2) bekezdés c) pontja szerint közreműködik a területi szempontú operatív programok irányításában, megvalósításuk végrehajtásában.

A 2014-2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI. 5.) Korm. rendelet 19. § f) pontja alapján a területi szereplő végrehajtja az ITP-t, amelynek keretében a kedvezményezettektől és az Irányító Hatóságtól a támogatott projektekről adatszolgáltatást kérhet, részt vehet a projektfejlesztésben és a kedvezményezett kérelmére a projektmenedzsment tevékenységek ellátásában.

A Terület- és Településfejlesztési Operatív Program (továbbiakban: TOP) vármegyei szintű végrehajtásáról, a vármegyei eredményekről a közgyűlés legutóbb a 2024. decemberi ülésén kapott tájékoztatást, mely a 109/2024. (XII. 13.) határozattal elfogadásra került.

1. **A TOP vármegyei végrehajtásával kapcsolatos általános tapasztalatok**

Az Irányító Hatóság lehetőséget biztosított arra, hogy a folyamatban lévő TOP projektek kapcsán 2024. év végéig lehessen benyújtani a záró kifizetési kérelmeket, illetve záró beszámolókat. A Közreműködő Szervezet a tavasz végéig lefolytatta a záró helyszíni szemléket. Jelenleg még vannak zárás alatt álló pályázatok, de a projektek 96%-a már lezárásra került.

1. **Az ITP-ben vállalt vármegyei eredmény indikátorok teljesülése**

A vármegyei ITP-ben a vármegyének a megítélt forrásokhoz mérten eredményindikátorokat kellett vállalnia, melynek időközi mérésére az Irányító Hatóság részéről 2018. év végén került sor. A vármegyei indikátorvállalások és a kifizetésre került támogatási összegek aktuális állása kapcsán 2025. április 07. és április 12. napján kaptunk tájékoztatást, melyet az Irányító Hatóság az indikátorok esetében a 2025.03.31. napi, míg a kifizetési kérelmek kapcsán a 2025. április 1. napi EPTK adatok alapján készített.

1. **A fejlesztett vagy újonnan létesített iparterületek és ipari parkok területe**

|  |  |
| --- | --- |
| **Vármegye által teljesítendő indikátor 2023. év végére:** | 87,66 ha |
| **2025. márc. 31 napra teljesített indikátor érték:** | 265,2 ha |

A vármegye a 2023. évre vállalta 87,66 ha indikátor érték teljesítését; a szerződéses állomány szerinti vállalási érték 2023. évre 315,29 ha. A 2023. évi célérték 302,53 %-os túlteljesítéséről beszélhetünk. Jelenleg a 14 db ipari park kialakítására vonatkozó Támogatási Szerződésből 13 db zárt le.

1. **Felújított vagy korszerűsített utak teljes hossza**

|  |  |
| --- | --- |
| **Vármegye által teljesítendő indikátor 2023. év végére:** | 21,69 km |
| **2025. március 31. napra teljesített indikátor érték:** | 35,91 km |

A vármegye által vállalt 2023. évi célérték, vagyis a 21,69 km teljesítése korábban már megtörtént. A 2025. márc. 31-i adatok alapján a megvalósult 35,91 km a 2023. évi célérték 165,56%-os túlteljesítését jelenti. Valamennyi projekt lezárt, így további teljesítés nem várható. Az előző beszámolóhoz képest változás nem történt.

1. **Fejlesztett, 0-3 éves gyermekek elhelyezését biztosító férőhelyek száma**

|  |  |
| --- | --- |
| **Vármegye által teljesítendő indikátor 2023. év végére:** | 793 db férőhely |
| **2025. márc. 31. napra teljesített indikátor érték:** | 344 db férőhely |

A települések által 2025. márc. 31. napig teljesített indikátor értékek elmaradtak az előzetesen vállaltaktól, melynek legfőbb oka, hogy a TOP-1.4.1-15 számú felhívás esetében a fő cél új bölcsődei férőhelyek kialakítása, fejlesztése lett volna, azonban a megkötött Támogatási Szerződések jelentősebb része az óvodák felújítására, bővítésére fókuszált.

A Fejlesztett és az újonnan létrehozott 0-3 éves gyermekek elhelyezését biztosító, fejlesztéssel érintett férőhelyek száma indikátor esetében a vármegye által teljesítendő 2023. évi célérték 793 db férőhely.

Ennek az indikátornak a teljesülését segítette elő a 2019. évben megjelentetett TOP-1.4.1-19 számú felhívás, mely kizárólag a bölcsődei férőhelyek fejlesztésére fókuszált.

A szerződéses állomány szerinti vállalási érték (344 férőhely) továbbra is elmarad a vármegye által vállalt célértéktől (793 férőhely), vagyis a vállalás teljes mértékű teljesítésére nem számíthattunk. Továbbá a 2025. március 31. napi teljesített indikátor érték, vagyis a 344 db férőhely magasabb, mint az előző beszámoló során elért 294 db férőhely. (Az előző beszámolóhoz képest 50 férőhellyel nőtt a teljesített indikátor érték.) Az eddig lezáratlan 1 db projekt révén még várható némi indikátor növekedés.

1. **Városi területeken létrehozott vagy helyreállított nyitott terek**

|  |  |
| --- | --- |
| **Vármegye által teljesítendő indikátor 2023. év végére:** | 81 472,65 m2 |
| **2025. márc. 31. napra teljesített indikátor érték:** | 272 444,58 m2 |

A 2023. évi indikátor célértékhez viszonyítva a tényérték alapján megállapítható, hogy a 2023. évi célérték 334,44%-os túlteljesítésénél tartunk. A szerződéses állomány szerinti vállalási érték 244 372,68 m2; az előző beszámolóhoz képest változatlan a teljesített indikátor érték. Tekintettel arra, hogy még van egy darab le nem zárt projekt, így várható, hogy a vármegyei teljesített indikátor érték tovább fog emelkedni.

1. **Kialakított kerékpárforgalmi létesítmények hossza**

|  |  |
| --- | --- |
| **Vármegye által teljesítendő indikátor 2023. év végére:** | 41,32 km |
| **2025. márc. 31. napra teljesített indikátor érték:** | 44,98 km |

A 2023. évi célértékhez viszonyítva jelenleg a megvalósítás 108,85 %-on áll; vagyis az előző beszámoló óta nem nőtt tovább a kialakított kerékpáforgalmi létesítmények hossza. Vármegyei szinten a szerződéses állomány szerinti vállalási érték 49,3 km, így amennyiben a folyamatban lévő 1 db projekt lezárásra kerül, akkor a vármegyei teljesített indikátor érték további emelkedésére számíthatunk.

1. **Üvegházhatású gázok becsült éves csökkenése**

|  |  |
| --- | --- |
| **Vármegye által teljesítendő indikátor 2023. év végére:** | 6 444,99 tonna CO2 egyenérték |
| **2025. márc. 31. napra teljesített indikátor érték:** | 4 529,86 tonna CO2 egyenérték |

Az Üvegházhatású gázok becsült éves csökkenése című indikátor esetében a 2023. évi célérték megvalósításában 70,28%-on állunk. Az előző beszámolóhoz képest 8,74 CO2 egyenérték megtakarítás következett be. Minden projekt lezárásra került, így a teljesített indikátor érték további emelkedése nem várható.

1. **Fejlesztéssel érintett egészségügyi alapellátást nyújtó szolgálatok (benne: háziorvos, házi gyermekorvos, fogorvosi, védőnői szolgálat és kapcsolódó ügyeleti ellátás, iskola-egészségügyi ellátás) száma**

|  |  |
| --- | --- |
| **Vármegye által teljesítendő indikátor 2023. év végére:** | 54 db |
| **2025. márc. 31. napra teljesített indikátor érték:** | 44 db |

A vármegyében a vállalt indikátorok közül a 2023. évi célértéket nézve továbbra is 81,48%-on állunk. A szerződéses állomány szerinti vármegyei vállalási érték 88 db, de a teljesült 44 db érték már nem fog növekedni. Ugyanis, ahogyan azt az előző beszámolóban is jeleztük, az indikátor érték csökkenésének oka az egészségügyi alapellátást érintő változások, törvényi módosítás (pl.: egészségügyi ellátási körzetek módosítása, a védőnői szolgálat települési önkormányzatoktól való elvétele). Valamennyi vármegyei projekt lezárása megtörtént. A teljesített indikátor érték az előző beszámolóhoz képest nem változott.

1. **Helyreállított lakóegységek városi területeken**

|  |  |
| --- | --- |
| **Vármegye által teljesítendő indikátor 2023. év végére:** | 76,65 lakóegység |
| **2025. márc. 31. napra teljesített indikátor érték:** | 46 lakóegység |

A TOP-4.3.1-16 sz. felhívás megvalósítása függ a TOP-5.1.2-15 sz. felhívás megvalósításától. A TOP felhívásokon belül, a visszajelzések alapján ezen felhívások megvalósítása az egyik legtöbb energiát igényli (pl.: célcsoport elérése), így ezen felhívások megvalósítása halad a legnehezebben és időben is a leglassabban.

Az Irányító Hatóság által küldött 2025. márc. 31 napi EPTK adatok alapján a szerződéses állomány szerinti vállalási érték ennél az indikátornál 73 lakóegység. Az adatszolgáltatási határidőig még 3 db projekt zárása van folyamatban. Az előző beszámolóhoz képest a teljesített indikátorok tekintetében jelentős változás történt, mert 13 db-ról 46 lakóegységre nőtt a teljesített indikátor mértéke. Ezáltal az indikátor teljesítés jelenleg 60,01 %-on áll.

Miután a zárás alatt álló projektek lezárása a Közreműködő Szervezet részéről megtörténik, várható a teljesített indikátor értékek növekedése.

1. **A foglalkoztatási paktumok keretében munkaerő-piaci programokban résztvevők száma**

|  |  |
| --- | --- |
| **Vármegye által teljesítendő indikátor 2023. év végére:** | 2 284 fő |
| **2025. márc. 31. napra teljesített indikátor érték:** | 4 417 fő  |

Az Integrált Területi Program szerint az indikátorvállalás a vármegyei és a 4 db helyi paktum együttes vállalását jelenti. A 2020. évben elindult a helyi paktumokban is a célcsoport bevonása. A COVID-19 vírus 2020. évi megjelenése, illetve 2021. évi tetőzése ezen projektek megvalósításának a fontosságát tovább erősítette – a munkanélküliség nagyobb mértékű térnyerésének megakadályozásában ezek a felhívások is részt tudtak vállalni.

A vármegyei paktum a korábban tervezett 2022. 03. 31. nappal nem zárult le, hanem 600 millió Ft-os költség ráemelés történt, ami a vármegye által teljesítendő célértéket és teljesített indikátor értéket is módosította. A vármegyei paktum projekt zárása 2023. 10. 31. napra módosult.

A 2023. évi jelenlegi emelt célértéket 193,38%-ra teljesítettük. Az előző beszámolóhoz képest 51 fővel nőtt a teljesített indikátor érték. 2025. ápr. 1. napi adatok alapján mind a TOP-5.1.1-es, mind a 4 db helyi projekt záró beszámolója elfogadásra került a Közreműködő Szerv által.

1. **Helyi társadalmi akciókban résztvevők száma**

|  |  |
| --- | --- |
| **Vármegye által teljesítendő indikátor 2023. év végére:** | 7 798 fő |
| **2025. márc. 31. napra teljesített indikátor érték:** | 159 719 fő (Közreműködő Szervezet által elfogadott)135 859 fő a TOP-5.3.2-es projektek által elért célcsoport száma  |

A teljesített indikátor értéke jellemzően nem a Helyreállított lakóegységek városi területeken c. indikátor teljesítéséből származik. Tekintettel a felhívás sajátosságára, vagyis arra, hogy a projekt keretében vállalt tevékenységeket (pl.: közösségfejlesztő programelem és szociális munka) a TOP-4.3.1 felhívás keretében támogatott infrastrukturális tevékenységek befejezését követő 6 hónapig kötelező folyamatosan biztosítani. Tavaly előtt a TOP-4.3.1. felhívásra vonatkozóan több esetben költségnövekmény igény került benyújtásra, melyek által az ESZA tevékenységek további biztosítása vált lehetségessé. Az előző beszámolóhoz képest további 4 972 fő bevonása került a Közreműködő Szervezet részéről elfogadásra.

A megyei identitás erősítése c. felhívásra benyújtott pályázatok a teljesítendő indikátor értékhez a záró beszámoló elfogadása után 135 859 fővel járulnak hozzá (a záró beszámoló elfogadása alapján).

Összességében elmondható tehát, hogy a 2023. évi vármegyei célértéket többszörösen teljesítettük.

1. **2024. és 2025. évben megjelent felhívás**

2024. IV. és 2025. I. negyedévében már nem jelent meg új TOP felhívás, így új pályázat sem került benyújtásra.

A TOP keretében benyújtott pályázatok darabszámát, az igényelt támogatási összeg mértékét, a hatályos Támogatási Szerződések darabszámát és összegét, az eddigi kifizetések összegét, valamint a zárás alatt álló és a lezárt, illetve fenntartásba helyezett projektek darabszámát az alábbi összefoglaló táblázat szemlélteti:

|  |  |  |  |  |  |  |  |
| --- | --- | --- | --- | --- | --- | --- | --- |
| **TOP felhívás száma** | **Felhívás címe** | **Beérkezett pályázatok száma (db)** | **Igényelt támogatás összege (Ft)** | **Hatályos TSZ száma (db)** | **Hatályos Támogatási Szerződések összege (Ft)** | **Kifizetések összege (Ft)** | **Fenntartásba helyezett és lezárt projektek száma (db)** |
| 1.1.1-15 | Ipari parkok, iparterületek fejlesztése | 18 | 7 706 918 155 Ft | 14 | 5 673 565 654 Ft | 5 518 014 367 Ft | 13 |
| 1.1.2-16 | Inkubátorházak fejlesztése | 1 | 212 854 296 Ft  | 1 | 242 847 950 Ft | 242 979 598 Ft | 1 |
| 1.1.3-15 | Helyi gazdaságfejlesztés | 17 | 1 279 705 284 Ft | 10 | 759 559 022 Ft | 753 106 208 Ft | 10 |
| 1.2.1-15 | Társadalmi és környezeti szempontból fenntartható turizmusfejlesztés | 32 | 8 463 662 905 Ft | 12 | 3 886 517 956 Ft | 3 594 076 111 Ft | 9 |
| 1.3.1-15 | Gazdaságfejlesztést és a munkaerő mobilitás ösztönzését szolgáló közlekedésfejlesztés | 8 | 9 484 600 000 Ft | 3 | 3 752 234 491 Ft | 3 752 234 488 Ft | 3 |
| 1.4.1-15 | A foglalkoztatás és az életminőség javítása családbarát, munkába állást segítő intézmények, közszolgáltatások fejlesztésével | 43 | 5 423 577 209 Ft | 33 | 4 185 779 102 Ft | 3 908 161 051 Ft | 32 |
| 1.4.1-19 | Bölcsődei férőhelyek kialakítása, bővítése | 31 | 5 018 033 309 Ft | 23 | 4 198 646 034 Ft | 4 205 517 194 Ft | 23 |
| 1.5.1-20 | A 2021-27 tervezési időszak stratégiai és projektszintű előkészítése | 1 | 300 000 000 Ft | 1 | 300 000 000 Ft | 262 939 130 Ft | 0 |
| 2.1.1-16 | Barnamezős területek rehabilitációja | 5 | 520 830 430 Ft | 4 | 369 408 367 Ft | 366 058 795 Ft | 4 |
| 2.1.2-15 | Zöld város kialakítása | 18 | 7 836 954 991 Ft | 16 | 7 368 922 458 Ft | 7 278 541 937 Ft | 15 |
| 2.1.3-15 | Települési környezetvédelmi infrastruktúra-fejlesztések | 31 | 4 103 455 435 Ft | 18 | 2 366 639 068 Ft | 2 306 377 706 Ft | 17 |
| 2.1.3-16 | Települési környezetvédelmi infrastruktúra-fejlesztések | 40 | 7 039 353 849 Ft | 35 | 6 340 369 295 Ft | 5 695 594 302 Ft | 34 |
| 3.1.1-15 | Fenntartható települési közlekedésfejlesztés | 18 | 5 656 324 095 Ft | 16 | 5 075 414 267 Ft | 4 958 437 732 Ft | 15 |
| 3.2.1-15 | Önkormányzati épületek energetikai korszerűsítése | 56 | 7 072 989 207 Ft | 41 | 5 133 497 743 Ft | 5 063 780 029 Ft | 41 |
| 3.2.1-16 | Önkormányzati épületek energetikai korszerűsítése | 2 | 174 897 254 Ft | 1 | 124 890 000 Ft | 124 889 306 Ft | 1 |
| 3.2.2-15 | Önkormányzatok által vezérelt, a helyi adottságokhoz illeszkedő, megújuló energiaforrások kiaknázására irányuló energiaellátás megvalósítása, komplex fejlesztési programok keretében | 14 | 4 020 623 619 Ft | 4 | 1 344 147 401 Ft | 1 331 573 104 Ft | 4 |
| 4.1.1-15 | Egészségügyi alapellátás infrastrukturális fejlesztése | 30 | 2 258 516 027 Ft | 18 | 1 559 033 100 Ft | 1 572 656 062 Ft | 18 |
| 4.2.1-15 | Szociális alapszolgáltatások infrastruktúrájának bővítése, fejlesztése | 35 | 1 925 912 372 Ft | 18 | 1 009 601 778 Ft | 1 010 345 931 Ft | 18 |
| 4.3.1-16 | Leromlott városi területek rehabilitációja | 20 | 4 947 209 334 Ft | 14 | 3 358 933 261 Ft | 3 088 492 369 Ft | 11 |
| 5.1.1-15 | Megyei szintű foglalkoztatási megállapodások, foglalkoztatási-gazdaságfejlesztési együttműködések | 1 | 1 235 000 000 Ft | 1 | 1 635 000 000 Ft | 2 125 540 957 Ft | 1 |
| 5.1.2-16 | A társadalmi együttműködés erősítését szolgáló helyi szintű komplex programok | 4 | 2 882 000 000 Ft | 4 | 2 882 000 000 Ft | 2 607 311 474 Ft | 4 |
| 5.2.1-15 | A társadalmi együttműködés erősítését szolgáló helyi szintű komplex programok | 24 | 1 885 933 341 Ft | 16 | 1 296 020 116 Ft | 1 005 280 337 Ft | 15 |
| 5.3.2-17 | Megyei identitás erősítése | 2 | 1 019 000 000 Ft | 2 | 1 331 000 000 Ft | 1 310 802 733 Ft | 2 |
| **Összesen:** | **451** | **90 468 351 112 Ft** | **303** | **64 194 027 063 Ft** | **62 082 710 921 Ft** | **291** |

1. **Költségnövekmények**

A TOP felhívások kapcsán 2025. április 7. napig 126 db költségnövekmény igény érkezett az Irányító Hatósághoz (az előző beszámolóhoz képest további 8 db). Eddig 107 db igény került elfogadásra a TOP források terhére összesen 4 247 601 016 Ft értékben.

A költségnövekmény igények prioritásonkénti megoszlását az alábbi táblázat foglalja össze:

|  |  |  |  |  |
| --- | --- | --- | --- | --- |
| **Prioritás száma:** | **Beérkezett igények száma (db):** | **Elfogadott igények száma (db):** | **TOP növekmény (Ft):** | **Igényelt összeg XIX. fejezet (Ft):** |
| 1. prioritás
 | 45 | 37 | 1 254 419 854 | 79 578 595 |
| 1. prioritás
 | 28 | 21 | 799 080 189 | 60 059 374 |
| 1. prioritás
 | 22 | 21 | 304 646 577 | 258 267 126 |
| 1. prioritás
 | 23 | 20 | 440 809 288 |  120 298 166  |
| 1. prioritás
 | 8 | 8 | 1 448 645 108 |  26 924 000 |
| **Összesen:** | **126** | **107** | **4 247 601 016** | **545 227 261** |

Az Irányító Hatóság által küldött adatszolgáltatás alapján megállapítható, hogy a vármegyei Integrált Területi Program keret a korábbiakhoz képest tovább növekedett a jóváhagyott költségnövekmény igények révén.

Az 1. prioritás kapcsán az előző beszámolóhoz képest mind a TOP növekmény összege csökkent, melynek oka, hogy bár a kedvezményezettek megkapták a kért költségnövekmény összegét, azonban a támogatási kérelmek kapcsán elállások történtek.

A 3. prioritás esetén a XIX. fejezetből származó támogatás összege csökkent támogatási szerződéstől való elállás miatt.

A 2., 4. és 5. prioritás esetében mind a TOP növekmény, mind a XIX. fejezetből származó támogatás összege a korábbi beszámolóhoz képest megnövekedett.

Kérem a közgyűlést a Hajdú-Bihar Vármegye Önkormányzata Integrált Területi Programjának végrehajtásáról szóló tájékoztató elfogadására.

**HATÁROZATI JAVASLAT**

Hajdú-Bihar Vármegye Önkormányzata Közgyűlése a területfejlesztésről szóló 2023. évi CII. törvény 10. § (2) bekezdés a) és c) pontjai, valamint a 2014-2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI. 5.) Korm. rendelet 19. § f) pontja alapján, figyelemmel a Hajdú-Bihar Vármegye Önkormányzata Közgyűlése és Szervei Szervezeti és Működési Szabályzatáról szóló 4/2023. (IV. 3.) önkormányzati rendelet 18. § (1) bekezdés c) pontjára

elfogadja a Hajdú-Bihar Vármegye Önkormányzata 2014-2020 közötti időszakra vonatkozó Integrált Területi Programjának végrehajtásáról szóló tájékoztatót.

**A határozati javaslat elfogadása egyszerű többséget igényel.**

Debrecen, 2025. április 16.

 **Pajna Zoltán**

 **elnök**

Az előterjesztés a törvényességi követelményeknek megfelel:

Dr. Dobi Csaba

 jegyző